منتظره اجابتك .. ✋
طالما شايفة نفسك مش جميلة هتخليه يشوف ده، بصي يا أميرة: في قبح مادي صريح لا اختلاف فيه، وفيه جمال فاتن لا اختلاف فيه، ودول بيمثلوا في أفضل الأحوال ١٠٪ من جملة الخلق. يتبقى ٩٠٪ من البني ءادميين وهم في مساحة الاختلاف، وده نسبي جداً، ما يراه شخص جمال يراه آخر بُهُوت. تعالي نبص على ميشيل اوباما، وزوجة ترامب، ايه رأيك في جمال الاتنين؟ التانية كانت موديل، فهي بمقاييس الجمال المادي جميلة، لكن لو شفناهم في المجمل، مين أجمل؟ ومين لو خيروكي انك تقيمي معها بقية حياتك تختاريها؟ أنا أختار ميشيل اوباما، لأن جمالها متعدي كونها سلعة مادية. والكلام في النقطة دي يطول جداً، فحسي بجمالك وتيقني أن الله لا يخلق قبحاً وإنما خلق الله فيك جمالاً ورآه حَسَناً، ولعلك لم تنتبهي له بعد.!